b'\n_START_ARTICLE_\nStet\xc5\xa1kin-pistooli\n_START_SECTION_\nK\xc3\xa4ytt\xc3\xb6\xc3\xb6notto\n_START_PARAGRAPH_\nStet\xc5\xa1kin-pistooli oli alun perin suunniteltu k\xc3\xa4ytt\xc3\xa4m\xc3\xa4\xc3\xa4n 7.62x25mm Tokarev -patruunaa. Suunnittelija Igor Stet\xc5\xa1kin kuitenkin vaihtoi pistoolin kaliiperin 9mm Makarov kaliiperiin, sill\xc3\xa4 oli selv\xc3\xa4\xc3\xa4, ett\xc3\xa4 9mm Makarov tulisi olemaan puna-armeijan tuleva "vakiokaliiperi" pistooleille. Vuonna 1951 Stet\xc5\xa1kin- ja Makarov-pistoolit lis\xc3\xa4ttiin Neuvostoliiton armeijan arsenaaliin korvaamaan jo vanhentuneen Tokarev-pistoolin.\xc2\xa0_NEWLINE_Verrattuna Makaroviin Stet\xc5\xa1kin-pistooli kykenee sarjatuleen. Aseen k\xc3\xa4ytt\xc3\xa4j\xc3\xa4ll\xc3\xa4 on mahdollisuus valita kertatulen ja sarjatulen v\xc3\xa4lilt\xc3\xa4. Pistooliin voidaan kiinnitt\xc3\xa4\xc3\xa4 puusta tai bakeliitista valmistettu tukki. T\xc3\xa4m\xc3\xa4 on suositeltavaa, sill\xc3\xa4 muuten pistoolia on miltei mahdoton hallita sarjatulella ammuttaessa.\xc2\xa0_NEWLINE_Stet\xc5\xa1kin-pistooli suunniteltiin tykkimiehi\xc3\xa4, panssarivaunun miehist\xc3\xb6\xc3\xa4 ja lent\xc3\xa4ji\xc3\xa4 varten. Muihin pistooleihin verrattuna se on painava ja tukin kanssa jopa k\xc3\xb6mpel\xc3\xb6. T\xc3\xa4m\xc3\xa4 johti siihen, ett\xc3\xa4 aseen aktiivik\xc3\xa4ytt\xc3\xb6 armeijassa lopulta loppui. Jotkut erikoisjoukot k\xc3\xa4ytt\xc3\xa4v\xc3\xa4t viel\xc3\xa4 asetta ja sit\xc3\xa4 pidet\xc3\xa4\xc3\xa4n reserviss\xc3\xa4. On sanottu, ett\xc3\xa4 AKS-74U lopulta korvasi pistoolin muun muassa suuremman tulivoimansa ja kantamansa takia.\xc2\xa0'